Diari Oficial de la Generalitat Valenciana


Sumari del DOGV 4365, del 25-10-2002 (2002/11194)

Notificació a CEF Arco, SL. Expedient número 1.180/2001.
--------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11745


Organisme emissor
:   Conselleria d'Indústria, Comerç i Energia

Tipus de document
:   Anunci

Notificació a CEF Arco, SL. Expedient número 1.180/2001. [2002/Q11112]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 1.180/2001, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral dictat en el mencionat expedient, mitjançant el present edicte:
  
Interessat: CEF Arco, SL.
  
Última adreça coneguda: passeig de les Facultats, 1, baixos, esquerra. 46414 València.
  
Expedient: 1.180/2001.
  
Laude de data 20 de maig de 2002 que es dicta a València en els següents termes:
  
«Atés que de les proves aportades en l'expedient no ha quedat acreditat cap incompliment per part de la reclamada de les seues obligacions, ja que, com assenyala la clàusula primera del contracte que unix ambdues parts, esta únicament s'obliga a lliurar el material propi de cada curs i a solucionar les consultes que es puguen presentar, així com a expedir-ne un certificat final. Totes les obligacions reflectides contractualment foren complides per la part reclamada, sense que l'empresa d'ensenyament s'haguera obligat a tramitar la inscripció de la reclamant en cap oposició, ja que, com assenyala la clàusula huitena del contracte, només es compromet a informar sobre les convocatòries de les oposicions per a ajuntaments i autonomies.
  
Quant a l'adequació del material lliurat al temari de la concreta oposició per a l'Ajuntament d'Alacant, este col·legi entén que el material lliurat és vàlid per a la dita oposició, encara que, necessàriament haja de ser, com efectivament així és, més ampli i genèric que el temari d'una concreta i específica oposició.
  
Basant-se en l'anterior, este col·legi desestima la pretensió de Sofía de Diego Candelas».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a l'interessat-reclamat als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-lo que dins dels cinc dies següents a la notificació del laude, podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què es fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a l'interessat consignat anteriorment s'expedix el present edicte.